Rijeka, 27. siječnja 2020. godine

**POZIV MEDIJIMA**

**PREDSTAVLJANJE PROJEKTA 'OKOLIŠ SJEĆANJA'**

 **- radovi odabranih umjetnika o Golom otoku na velikim plakatnim površinama**

Poštovani predstavnici medija,

**U srijedu, 29. siječnja 2020. u 14 sati, u Sušačkoj Dragi, na staroj cesti pored velike plakatne površine (billboard), na adresi Pod Ohrušvom 15, održat će se predstavljanje projekta „Okoliš sjećanja“.** Projekt „Okoliš sjećanja“ sastoji se od radova pedesetak umjetnika, nastalih nakon njihova posjeta logoru na Golom otoku u razdoblju od 2016. do 2019. kao reakcija na viđeno. **Umjetnici svojim radovima, performansima i instalacijama šalju poruku o tome da mjesta na kojima su počinjeni zločini trebaju postati mjesta sjećanja, učenja i pamćenja.**

Na konferenciji će projekt predstaviti i o njemu govoriti:

* **Emina Višnić,** direktorica RIJEKA 2020
* **Slaven Tolj**, umjetnički ravnatelj projekta Rijeka 2020 Europska prijestolnica kulture
* **Darko Bavoljak**, voditelj projekta Okoliš sjećanja i autor fotografije na prvom plakatu

**Od 29. siječnja 2020. do 31. siječnja 2021. godine**, svo vrijeme trajanja službenog programa ***Rijeke 2020 — Europske prijestolnice kulture*** na različitim lokacijama u Primorsko-goranskoj županiji bit će izloženo **25 najboljih vizualnih rješenja** koja se plakatiraju na različitim velikim plakatnim površinama (billboard). Ugovoreno je 120 plakatnih površina u Primorsko-goranskoj županiji. Fotografije će se mijenjati svaka dva tjedna.

Organizator „Okoliša sjećanja“ je **Udruga Goli otok Ante Zemljar iz Zagreba** u partnerstvu s umjetničkom organizacijom **Art De Facto (Zagreb).** Riječ je o umjetničkoj produkciji voditelja projekta **Darka Bavoljaka** (HR), kustosice **Jasmine Bavoljak** (HR) i dizajnera **Igora Kuduza** (HR) pokrenutoj 2016. koja je usmjerena na velike plakate umjetničkih radova prilagođenih da prenose poruke što većem broju promatrača.

Nakon završetka plakatiranja u 2021.godini predviđena je zadnja faza projekta - **izdavanje publikacije s obrađenim radovima svih umjetnika koji su sudjelovali**. Izdavanje publikacije planirano je do svibnja 2021. godine.

**Prva tri plakata bit će postavljena od 29.1. do 14.2. 2020. na lokacijama Bosanci (stara cesta Rijeka – Zagreb), Jurdani Petrol Commerce benzinska pumpa (stara cesta Rijeka – Trst) i Sušačka draga (stara cesta kroz Dragu, Pod Ohrušvom 15).**

**Autori prve tri fotografije su Milomir Kovačević Strašni, Borko Vukosav i Darko Bavoljak.**

U projektu su sudjelovali umjetnici:**Damir Bartol Indoš, Darko Bavoljak, Katija Bušlje, Marijan Crtalić, Boris Cvjetanović, Tajči Čekada, Petar Dabac, Darko Fritz, Boris Greiner, Petar Grimani, Igor Grubić, Tea Hatadi, Josip Pino Ivančić, Đorđe Jandrić, Duje Jurić, Igor Kuduz, Jelena Lovec, Milomir Kovačević Strašni, Siniša Labrović, Toni Meštrović, Davor Mezak, Kata Mijatović, Marijan Molnar, Maja Moro, Bojan Mucko, Mejra Mujičić, Nadija Mustapić, Ana Mušćet, Predrag Pavić, Zoran Pavelić, Vesna Pokas, Ivan Posavec, Jasenko Rasol, Frane Rogić, Marijana Stanić, Sandra Sterle, Sven Stilinović, Vlatko Vincek, Mirjana Vodopija, Tanja Vrvilo, Borko Vukosav, Vlasta Žanić, Jakov Žaper.**

**O voditelju projekta:**

**Darko Bavoljak** <https://croatian-photography.com/author/darko-bavoljak/>

Rođen 28. ožujka, 1961 g. u Zagrebu. Završio je studij snimanja na  Akademiji dramske umjetnosti u Zagrebu. Fotografijom se počeo baviti početkom osamdesetih. Tijekom studija objavljuje fotografije u Poletu, Studenskom listu, Svijetu, Startu i mnogim drugim tadašnjim  novinama i časopisima. Njegove fotografije su objavljivane u novinama, časopisima monografijama, katalozima, knjigama i stručnim publikacijama, a radovi mu se nalaze u privatnim kolekcijama, te u zbirkama Muzeja suvremene umjetnosti u Zagrebu, Muzeja moderne i suvremene umjetnosti u Rijeci, Galerije umjetnina u Splitu... Djeluje na području fotografije, filma, konceptualne umjetnosti i kustoskih koncepcija. Od Bavoljakovih filmskih ostvarenja ističu se *Stupid Antonio presents* (2006.) *Goli otok* (2012.) te *Urbi et orbi* (2013.).  Član je HZSU i HDLU-a.

Unaprijed zahvaljujem na dolasku i srdačno Vas pozdravljam.

**Rijeka 2020**

Odnosi s medijima – Edi Jurković

edi.jurkovic@rijeka2020.eu, M. 099 220 5612